## Odluka o osnivanju Nacionalnog vijeća za informacijsko društvo

### NN 126/2004 (8.9.2004.), Odluka o osnivanju Nacionalnog vijeća za informacijsko društvo

# VLADA REPUBLIKE HRVATSKE

2271

Na
temelju članka 23. stavaka 1. i 3. Zakona o Vladi Repub­like Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 2. rujna 2004. godine donijela

## ODLUKU

### o osnivanju Nacionalnog vijeĆa za informacijsko druŠtvo

I.

Osniva
se Nacionalno vijeće za informacijsko društvo (u daljnjem tekstu: Nacionalno
vijeće), kao savjetodavno tijelo Vlade Republike Hrvatske.

II.

Nacionalno vijeće osniva se s ciljem razmatranja,
utvrđi­va­nja i promicanja svih bitnih pitanja razvitka informacijskog druš­tva
u Republici Hrvatskoj, a osobito prioritetnih mjera i razvojnih ciljeva.

III.

Zadaće Nacionalnog vijeća su:

1. davanje mišljenja o dokumentima (zakonskim
propisima, strategijama, programima i izvješćima) iz područja razvitka
informacijskog društva u Republici Hrvatskoj;

2. razmatranje i davanje mišljenja o usklađenosti
zakonskih propisa, strategija, programa i ostvarivanja ciljeva razvitka
informacijskog društva u Republici Hrvatskoj, s usvojenim među­narod­nim
dokumentima (konvencije, rezolucije, protokoli, ugovori) koje je Republika
Hrvatska preuzela ili će preuzeti u okviru Svjetskog samita Ujedinjenih naroda
o informacijskom društvu, UNESCO programa razvitka informacijskog društva (Information
for all), programa e-Europe za srednju i jugoistočnu Europu kroz eSEE
inicijativu Pakta o stabilnosti;

3. davanje mišljenja i preporuka o usklađivanju državne
politike razvitka informacijskog društva u Republici Hrvatskoj s po­li­tikom
Europske unije;

4. predlaganje mjera za održivi razvitak
informacijske i komunikacijske tehnologije u Republici Hrvatskoj;

5. unaprjeđenje suradnje između gospodarstva,
civilnog dru­štva i državne uprave u cilju razvoja provedbe projekata
informacijskog društva u Republici Hrvatskoj.

IV.

Nacionalno vijeće čine:

– osam predstavnika Vlade Republike Hrvatske:

– državni tajnik Središnjeg državnog ureda za
e-Hrvatsku, predsjednik Nacionalnog vijeća,

– predstavnik Ministarstva znanosti, obrazovanja i športa,

– predstavnik Ministarstva mora, turizma, prometa i
razvitka,

– predstavnik Ministarstva gospodarstva, rada i
poduzet­ništva,

– predstavnik Ministarstva kulture,

– predstavnik Ministarstva europskih integracija,

– predstavnik Središnjeg državnog ureda za razvojnu
strategiju,

– predstavnik Središnjeg državnog ureda za upravu,

– dva predstavnika iz područja gospodarstva,

– dva predstavnika iz područja znanosti i
obrazovanja,

– dva predstavnika iz područja civilnog društva.

Predstavnici Vlade Republike Hrvatske moraju biti najmanje
na razini pomoćnika ministra, odnosno zamjenika državnog tajnika u središnjim
državnim uredima, a predlažu ih nadležna tijela.

Predstavnike
gospodarstva, znanosti i obrazovanja, te civilnog društva predložit će
Ministarstvo znanosti, obrazovanja i športa na temelju javnog poziva za članstvom
u Nacionalnom vijeću.

Vlada
Republike Hrvatske će, na temelju prijedloga nadležnih tijela, donijeti rješenje
o imenovanju članova Nacionalnog vijeća.

V.

Poslove
tajništva za potrebe rada Nacionalnog vijeća obavlja Središnji državni ured za
e-Hrvatsku.

VI.

Sredstva
za rad Nacionalnog vijeća osiguravaju se u državnom proračunu Republike
Hrvatske, u razdjelu Središnjeg državnog ureda za e-Hrvatsku.

VII.

Nacionalno
vijeće obvezno je o svom radu pisanim putem izvješćivati Vladu Republike
Hrvatske najmanje jedanput go­dišnje.

VIII.

Ova
Odluka stupa na snagu danom donošenja, a objavit će se u »Narodnim novinama«.

Klasa: 650-02/04-01/03
Urbroj: 5030108-04-1
Zagreb, 2. rujna 2004.

Predsjednik
**dr. sc.** **Ivo Sanader**, v. r.

Odluka, NN 126/2004-2271